Gru-bewerings oor hospitaal toe die waarheidDie Rahima Moosa-moeder-en-kind-hospitaal. (Foto: Facebook) Prof. Malegapuru Makgoba, die gesondheidsombudsman, het die Rahima Moosa-moeder-en-kind-hospitaal (RMMCH) in Johannesburg amptelik onveilig verklaar. Dié verdoemende verklaring kom egter as geen verrassing nie, ná bewerings dat verwagtende moeders by die hospitaal op die vloer slaap terwyl die instelling se uitvoerende hoof al vir die grootste deel van haar ampstermyn afwesig is. Die kantoor van die gesondheidsombud het Dinsdag ŉ amptelike verslag uitgereik waarin skokkende bewerings bevestig word. Die kantoor is meer as ŉ jaar gelede genoop om ondersoek in te stel nadat ŉ lid van die parlementêre gesondheidsportefeuljekomitee ŉ klag ingedien het oor die versorging van verwagtende moeders by die RMMCH. Die verslag lui dat dié hospitaal ŉ vuil en onveilige plek is, met te min en verouderde hulpbronne en ŉ tekort aan personeel. Die probleme wat in die verslag uitgelig word, sluit in: Uitvoerende hoof moet trekpas kry Wat die uitvoerende hoof betref het die ondersoek bevind dat dr. Nozuko Precious Mkabayi onderskeidelik 27 dae se werk in 2021 en 71 dae se werk in 2022 misgeloop het. Mkabayi was volgens die verslag inderwaarheid slegs 182 dae op kantoor sedert haar aanstelling in 2021. Makgoba beveel nou aan dat Mkabayi uit haar pos verwyder word, hangende ŉ dissiplinêre proses. Makgoba het ook onthul dat die departement van gesondheid verskeie oordeelsfoute begaan het in sy volg van die nodige voorindiensneming prosesse toe die pos van uitvoerende hoof in 2020 gevul moes word. Die hospitaalraad funksioneer ook nie na behore nie. Makgoba stel verder in die verslag voor dat die RMMCH binne die volgende ses maande opgeknap word, terwyl die departement van gesondheid die hospitaal se arbeidsmag hersien. Dr. Joe Phaahla, minister van gesondheid, het in reaksie op die verslag gesê sy departement sal eers die verslag in detail moet bestudeer voordat hy in staat sal wees om omvattend te reageer op die kwessies wat in die verslag geïdentifiseer is. Die nasionale departement van gesondheid sal wel solank met die provinsiale departement in gesprek tree om die nodige finansiering vir die opknapping van die hospitaal te bekom. [Photos] Minister of @HealthZA, Dr Joe Phaahla and the Health Ombud, Professor Malegapuru Makgoba brief media on the report on findings of an investigation conducted into allegations against Rahima Moosa Mother and Child Hospital (RMMCH). pic.twitter.com/NccUPFFo8V — South African Government (@GovernmentZA) March 14, 2023